Ons is opgewonde oor ... Jesse Clegg | SARIE
As jy hom nog nie ken nie, is dit ons voorreg om jou aan Jesse Clegg voor te stel. Ons is opgewonde oor sy nuwe musiek en optredes en sy naam is saam met al die voriges op ons redaksie se lys van dinge om te sien, doen, lees en na te luister in 2017.
Sound check at @afternoonexpress , catch me live at 5:50pm on @sabc3 today! Gonna be sweeeeet…. #jesseclegg #thingunseentour #tourlife #afternoonexpress
A post shared by Jesse Clegg (@jesseclegg) on Dec 22, 2016 at 6:29am PST
Nes sy ikoniese pa, Johnny Clegg, kén Jesse van musiek maak. Ons het vinnig met hom gesels om te hoor oor sy planne vir 2017.
Waaroor is jy tans opgewonde?
Op die oomblik is ek baie opgewonde oor my splinternuwe liedjie, “Take You There”, wat pas vrygestel is en nou oor die radio gespeel word. Ek vertrek ook binnekort na die VSA om by die South by Southwest-musiekfees in Austin, Texas, te gaan optree.
Wat is vir jou die allerbeste lirieke ooit en hoekom?
– Uit die liedjie “Anthem” deur Leonard Cohen
Ek’s mal oor dié lirieke. Dit sê so baie oor die imperfeksies van die lewe en hoe ons swakhede ons sterk punte kan word. Dis ’n akkurate opmerking met ’n boodskap van hoop oor menslikheid in die algemeen.
Vertel vir ons iets wat min mense van jou weet?
Ek is ’n katteliefhebber en het onlangs twee katte by ’n dierehawe aangeneem.
Not easy to get work done in studio with this dude… He’s always hanging over my shoulder #studiocat
A post shared by Jesse Clegg (@jesseclegg) on Jun 21, 2016 at 8:13am PDT
Oor dié Suid-Afrikaners is ons net so opgewonde …